Isfogos atonzinos

Sutta de tantu sole, in custa pura
aera de s’atonzu luminosu,
torrat su coro meu disizosu
a chircare sos buscos de s’altura.

Bell’e senza puzzones, nè irduras
d’erbas friscas, ses tue maestosu
terrenu de Barbagia pedrosu,
pienu de simpatica tristura.

Bando solu, felice, vagabundu,
in sas àndalas lughidas, pienas
d’arena e fozzas siccas a muntone.

Cas’olvido chi b’hat ateru mundu;
torrat sa mente a sas dies serenas
e su core a sas sanas passiones.